BEGRUNDELSE

1. BAGGRUND FOR FORSLAGET

I den interne aftale og i finansforordningen for den 10. EUF er der fastsat en procedure for indkaldelse af bidrag, som medlemsstaterne betaler til finansiering af EUF. I overensstemmelse med artikel 57, stk. 2, i finansforordningen for den 10. EUF vedrører dette forslag:

– loftet for det årlige bidrag for 2015

– det årlige bidrag for 2014

– første tranche af bidraget for 2014.

2. JURIDISKE ASPEKTER AF FORSLAGET

Ifølge artikel 57, stk. 2, i finansforordningen for den 10. EUF skal Rådet træffe afgørelse om dette forslag senest den 15. november 2013, og medlemsstaterne skal indbetale første tranche af bidraget senest den 21. januar 2014.

I overensstemmelse med artikel 57, stk. 7, i finansforordningen for den 10. EUF angives det for hvert beløb, hvor meget der forvaltes af henholdsvis Kommissionen og EIB.

I overensstemmelse med artikel 58, stk. 2, i finansforordningen for den 10. EUF skal beløb, der er tilgængelige fra forudgående EUF'er, opbruges først ved indkaldelse af bidrag, det ene efter det andet. Da EIB ikke indkalder bidrag til første tranche, vedrører dette forslag kun beløb under den 10. EUF til Kommissionen.

EIB har i overensstemmelse med artikel 145 i finansforordningen for den 10. EUF sendt Kommissionen sine ajourførte overslag over forpligtelser og betalinger for de instrumenter, den forvalter.

Ifølge artikel 60 i finansforordningen for den 10. EUF skal medlemsstater, som ikke indbetaler den skyldige bidragstranche inden udløbet af den fastsatte frist, betale morarenter af det ikke-betalte beløb; Ordningen for rentebetalingen er fastsat i samme artikel.

2013/0352 (NLE)

Forslag til

RÅDETS AFGØRELSE

om fastsættelse af de finansielle bidrag, medlemsstaterne skal betale til Den Europæiske Udviklingsfond, herunder loftet for 2015, beløbet for 2014 og første tranche for 2014

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand under den flerårige finansielle ramme for perioden 2008-2013 i henhold til den reviderede AVS/EF-partnerskabsaftale og om tildeling af den finansielle bistand til de oversøiske lande og territorier, på hvilke EF-traktatens fjerde del finder anvendelse, særlig artikel 7,

under henvisning til Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond (i det følgende benævnt "finansforordningen for den 10. EUF"), særlig artikel 57, stk. 5,

under henvisning til forslag fra Europa-Kommissionen og

ud fra følgende betragtninger:

(1) Kommissionen skal i henhold til artikel 57-61 i finansforordningen for den 10. EUF senest den 15. oktober 2013 fremlægge et forslag, som angiver loftet for medlemsstaternes årlige bidrag til Den Europæiske Udviklingsfond (EUF) for 2015, det årlige bidrag for 2014 og første tranche af bidraget for 2014.

(2) Den Europæiske Investeringsbank har i overensstemmelse med artikel 145, stk. 1, i finansforordningen for den 10. EUF sendt Kommissionen sine ajourførte overslag over forpligtelser og betalinger for de instrumenter, som den forvalter.

(3) I overensstemmelse med artikel 58, stk. 2, i finansforordningen for den 10. EUF skal beløb, der er tilgængelige fra forudgående EUF'er, opbruges først ved indkaldelse af bidrag, det ene efter det andet. Da EIB ikke indkalder bidrag til første tranche, vedrører dette forslag kun beløb under den 10. EUF til Kommissionen.

(4) Rådet vedtog den 19. november 2012 efter forslag fra Kommissionen en afgørelse om, at Kommissionens og EIB's andel af medlemsstaternes årlige bidrag til EUF for 2014 fastsættes til henholdsvis 3 250 000 000 EUR og 360 000 000 EUR —

VEDTAGET DENNE AFGØRELSE:

Artikel 1

Loftet for medlemsstaternes årlige EUF-bidrag for 2015 fastsættes hermed til 3 300 000 000 EUR for Kommissionen og 300 000 000 EUR for Den Europæiske Investeringsbank.

Artikel 2

Medlemsstaternes årlige bidrag for 2014 fastsættes hermed til 3 100 000 000 EUR for Kommissionen og 150 000 000 EUR for Den Europæiske Investeringsbank.

Artikel 3

De EUF-bidrag, som medlemsstaterne hver især skal indbetale til Kommissionen og Den Europæiske Investeringsbank som første tranche for 2014, er angivet i tabellen i bilaget.

Artikel 4

Denne afgørelse er rettet til medlemsstaterne.

Udfærdiget i Bruxelles, den […].

På Rådets vegne

Formand

BILAG

Første tranche af EUF-bidragene for 2014 (i tusind EUR)

|| || Nøgle || Nøgle || 1. tranche

|| || 9. || 10. || betalt til || betalt til

|| MEDLEMSSTATER || EUF || EUF || EIB || Kommissionen

|| || % || % || 9. EUF || 10. EUF

|| BELGIEN || 3,92 || 3,53 || 0 || 70 600

|| DANMARK || 2,14 || 2,00 || 0 || 40 000

|| TYSKLAND || 23,36 || 20,50 || 0 || 410 000

|| GRÆKENLAND || 1,25 || 1,47 || 0 || 29 400

|| SPANIEN || 5,84 || 7,85 || 0 || 157 000

|| FRANKRIG || 24,30 || 19,55 || 0 || 391 000

|| IRLAND || 0,62 || 0,91 || 0 || 18 200

|| ITALIEN || 12,54 || 12,86 || 0 || 257 200

|| LUXEMBURG || 0,29 || 0,27 || 0 || 5 400

|| NEDERLANDENE || 5,22 || 4,85 || 0 || 97 000

|| ØSTRIG || 2,65 || 2,41 || 0 || 48 200

|| PORTUGAL || 0,97 || 1,15 || 0 || 23 000

|| FINLAND || 1,48 || 1,47 || 0 || 29 400

|| SVERIGE || 2,73 || 2,74 || 0 || 54 800

|| DET FORENEDE KONGERIGE || 12,69 || 14,82 || 0 || 296 400

|| Subtotal – EUR-15 || 100 || 96,38 || 0 || 1 927 600

|| BULGARIEN || || 0,14 || || 2 800

|| TJEKKIET || || 0,51 || || 10 200

|| ESTLAND || || 0,05 || || 1 000

|| CYPERN || || 0,09 || || 1 800

|| LETLAND || || 0,07 || || 1 400

|| LITAUEN || || 0,12 || || 2 400

|| UNGARN || || 0,55 || || 11 000

|| ΜΑLTA || || 0,03 || || 600

|| POLEN || || 1,30 || || 26 000

|| RUMÆNIEN || || 0,37 || || 7 400

|| SLOVENIEN || || 0,18 || || 3 600

|| SLOVAKIET || || 0,21 || || 4 200

|| Subtotal – EUR-12 || || 3,62 || || 72 400

|| EU-27 i alt || 100 || 100 || || 2 000 000